ต้นการเวก



**ชื่อวิทยาศาสตร์**

 -Artabotrys siamensis Mig.

**ชื่อวงศ์**

 -ANNONACEAE

**ชื่อสามัญ**

 -Bhandari

**ชื่อพื้นเมือง**

 -กระดังงาป่า,กระดังงาเถา, กระดังงัว, หนามควายนอน

**ลักษณะทั่วไป**

 -ต้น ไม้เถาเนื้อแข็งขนาดกลางถึงใหญ่ มีหนามแข็งและยาวตามลำต้น เปลือกต้นสีเทาอมดำค่อนข้างเรียบ ลอกดูมีกลิ่นเหม็นเขียว เพราะมีต่อมน้ำมันกระจายอยู่ ยอดอ่อนมีขน

 -ใบ เป็นใบเดี่ยวเรียงแบบสลับกัน ใบรูปรีหรือรูปขอบขนาน ปลายใบและโคนใบแหลม ขอบใบเรียบ หลังใบสีเขียวเข้มเป็นมัน ท้องใบสีจางกว่าและมีขนประปรายตามเส้นกลางใบ

 -ดอก ออกดอกเป็นช่อ 1 -5 ดอก ก้านช่อดอกแบนและโค้งคล้ายขอ ออกตรงข้ามกับก้านใบ ดอกอ่อนสีเขียว มีขนมาก ดอกแก่สีเหลือง มีกลิ่นหอม กลีบเลี้ยงมี 3 กลีบ รูปสามเหลี่ยมขนาดเล็กสีเขียว ปลายกลีบกระดกขึ้น กลีบดอกหนา กลีบดอกรูปไข่หรือรียาว เรียงเป็น 2 ชั้นๆละ 3 กลีบ

 -ฝัก/ผล ผลออกเป็นกลุ่มๆ ละ 4 - 20 ผล ผลแก่สีเหลือง แต่ละผลรูปรีป้อมหรือรูปไข่กลับ กลิ่นหอมแรงมากและเริ่มหอมเวลาเย็น

 -เมล็ด แต่ละผลมี 2 เมล็ด

**ฤดูกาลออกดอก**

 -ออกดอกตลอดปี โดยเฉพาะในช่วงเดือนมกราคม-มีนาคม

**การขยายพันธุ์**

 -การเพาะเมล็ด และการตอนกิ่ง

**ส่วนที่มีกลิ่นหอม**

 -ดอกมีกลิ่นหอมตั้งแต่ช่วงพลบค่ำจนถึงเช้า และหยุดหอมในช่วงกลางวัน

**การใช้ประโยชน์**

 -เป็นไม้ประดับเป็นซุ้มหน้าบ้าน หรือปลูกเป็นรั้ว และสมุนไพร

**ถิ่นกำเนิด**

 -ประเทศอินเดียตอนใต้ ศรีลังกา จีน

**สรรพคุณกระดังงา/การเวก**

**ราก**

– ใช้รักษาโรคมาลาเรีย

– ช่วยฟื้นร่างกายหลังการคลอดบุตร

**ลำต้น**

– ใช้รักษาโรคในถุงน้ำดี

– ใช้เป็นยาถ่ายพยาธิ

– ใช้ป้องกันการตั้งครรภ์

**ใบ**

– ใช้รักษาอหิวาตกโรค

– ใช้เป็นยาถ่ายพยาธิ

– ใช้ป้องกันการตั้งครรภ์

– น้ำต้มจากใบใช้เป็นบาขับปัสสาวะ

**ดอก**

– ใช้สูดดมแก้อาการวิงเวียนศรีษะ

– น้ำต้มจากดอกนำมาดื่ม ช่วยแก้อาการท้องเสีย

– นำดอกมาต้มดื่ม ช่วยบำรุงร่างกาย บำรุงโลหิต และช่วยขับปัสสาวะ

**ผล**

– ใช้รักษาวัณโรค